Memfremeigogo ežeras

Memfremeigogo ežeras (, ) – ežeras Jungtinėse Amerikos Valstijose (Vermonte) ir Kanadoje (Kvebeke). Nutįsęs iš šiaurės į pietus 43 km, plotis 1,5–3 km. Yra keletas didesnių įlankų – Fičo rytuose ir Sardžentso vakaruose. Būdingas gylis 15–23 m, pietinėje dalyje sekliau.

Šiaurinėje dalyje, kur iš ežero išteka Magogo ir Sen Fransua upės (Šv. Lauryno upės intakai) įrengtos kelios nedidelės hidroelektrinės. Memfremeigogo ežerą supa kalnai, vakariniame krante iškylantys iki 1024 m (Ouls Hido kalnas).

Pagrindiniai miestai prie ežero: Niuportas (JAV), Magogas (Kanada).

Ežero pavadinimas kilęs iš algonkinų kalbų ir reiškia „didelių vandenų vieta“.

 Šaltiniai 

Kategorija:JAV ežerai
Kategorija:Kanados ežerai
Kategorija:Vermontas
Kategorija:Kvebekas